ASP คาดประชุมกนง.รอบหน้าชะลอขึ้นดอกเบี้ย
ASP คาดประชุมกนง.รอบหน้าชะลอขึ้นดอกเบี้ย สกัดบาทแข็ง
10 ก.ย. 2553

ASP คาดประชุมกนง.รอบหน้าชะลอขึ้นดอกเบี้ย สกัดบาทแข็ง
บริษัทหลักทรัพย์เอเซียพลัสได้ออกบทวิเคราะห์ว่า  ผลจากค่าเงินบาทที่แข็งค่าอย่างรวดเร็วนั้น ทำให้มีความเป็นไปได้ว่าในการประชุมคณะกรรมการนโยบายการเงิน(กนง.)ของธนาคารแห่งประเทศไทย(ธปท)ในครั้งถัดไปที่จะเกิดขึ้น ในวันที่  20  ต.ค. นั้นอาจมีความเป็นไปได้ที่จะชะลอการปรับขึ้นอัตราดอกเบี้ยนโยบายออกไปภายหลังจากที่ได้ขึ้นมาแล้ว 2 ครั้งมาอยู่ที่  1.75 %ในปัจจุบัน
"ทางฝ่ายวิจัยมีความเห็นว่าแนวทางที่จะลดลงค่าเงินบาทที่แข็งค่ารวดเร็ว ควรจะชะลอการขึ้นดอกเบี้ยในการประชุม 2 ครั้งถัดไป "
อย่างไรก็ตาม ทีผ่านมาค่าเงินบาทของไทยแข็งค่าขึ้นอย่างรวดเร็วมาก รวมถึงค่าเงินเอเชียด้วย  โดยเฉพาะค่าเงินเยน แข็งค่ามากถึง 9.9% นับว่าสูงสุดในรอบ  15  ปี และสูงสุดในภูมิภาคเอเซีย ขณะที่เงินบาทแข็งค่ามากสุดในลำดับ 3 โดยแข็งค่า  7.87%  สูงสุดในรอบ  13  ปี นับตั้งต่ก่อนเกิดวิกฤติการณ์ต้มยำกุ้งในปี  2540   และการที่ค่าเงินบาทแข็งค่าอย่าง  รุนแรง กระทบต่อภาคส่งออกที่ยังพึ่งพิงตลาดหลักในสหรัฐ และยุโรป  และจะกระทบกับความสามารถในการแข่งขันได้ 
บทวิเคราะห์ระบุว่า หากการประชุมของกนง.ในครั้งถัด ไปมีการชะลอการขึ้นดอกเบี้ยก็ ถือว่าจะดีต่อตลาดหุ้น โดยเฉพาะหุ้นที่มีทิศทางการเคลื่อนไหว ตรงกันข้ามกับการปรับเปลี่ยนดอกเบี้ยนโยบาย และนักวิเคราะห์ กลุ่มอสังหาริมทรัพย์ของ ASP ได้ทำการปรับเพิ่ม มูลค่าที่เหมาะสมของหุ้นพัฒนาบ้านขาย โดยเลือกจากผู้ประกอบการที่มีพัฒนาการที่ดีขึ้นใน 2 ประเด็นคือ มียอดขายที่สูงเกินกว่า 1 หมื่นล้านบาท  และยังมีศักยภาพที่จะเติบโตในระยะยาวจาก Backlogs ที่สูง   และ 2) มีประสิทธิภาพการทำกำไรที่ดี  โดยเลือกศุภลัย( SPALI )แอลพีเอ็นดีเวลล็อปเมนต์(LPN)เอเชี่ยนพร็อพเพอร์ตี้(AP)